**N a c r t**

**Z A K O N**

**O IZMJENAMA I DOPUNAMA ZAKONA O OSNOVNOM OBRAZOVANJU I VASPITANJU**

**Član 1**

U Zakonu o osnovnom obrazovanju i vaspitanju („Službeni list RCG“, br. 64/02 i 49/07“ i „Službeni list CG“, br. 45/10 i 39/13) u članu 2 poslije tačke 14 dodaju se pet novih tačaka koje glase:

„15. razvijanje bazičnih kompetencija učenika, kao i kompetencije učenja;

16. razvijanje prirodno-matematičke i digitalne pismenosti;

17. razvijanje društvenih i građanskih kompetencija, kao i kulturološke senzibilizacije;

18. podsticanje, razumijevanje, tolerancija, solidarnost i uvažavanje različitosti;

19. razvijanje socijalnih i emocionalnih vrijednosti i vještina za 21. vijek.“

**Član 2**

Poslije člana 2 dodaje se novi član koji glasi:

„Dostupnost obrazovanja

Član 2a

Osnovno obrazovanje i vaspitanje dostupno je svim licima i ne može biti neposredno ili posredno ograničeno po osnovu: pola, rase, boje kože, jezika, vjere, bračnog stanja, političkog ili drugog ubjeđenja, nacionalnog, etničkog ili drugog porijekla, imovinskog stanja, invalidnosti, ili drugom sličnom osnovu, položaju ili okolnosti, u skladu sa posebnim zakonom.“

**Član 3**

U članu 11 poslije alineje 9 dodaje se nova alineja koja glasi:

,, - područje škole“ je prostorno područje sa kojeg se učenici upisuju u školu na osnovu prebivališta, odnosno boravišta;''

Dosadašnja alineja 10 postaje alineja 11.

**Član 4**

U članu 12 stav 1 riječi: ,,osnovnu školu“ zamjenjuje se riječima: ,,osnovno obrazovanje i vaspitanje“.

Stav 3 mijenja se i glasi: „Obavezni dio čine: obavezni predmeti i izborni predmeti.“

U stavu 4 riječi: „nadgledano učenje“ i zarez brišu se.

Stav 5 mijenja se i glasi: ,,slobodne aktivnosti, dodatna i dopunska nastava, škola u prirodi, đačka ekskurzija.“

**Član 5**

U članu 14 stav 1 riječi „najmanje četiri obavezna“ zamjenjuju se riječima: „najmanje dva“.

U stavu 3 riječ ,,obaveznih“ briše se.

**Član 6**

U nazivu člana 17 riječi: ,,jutarnje čuvanje“ zamjenjuju se riječima: ,,jutarnji boravak“.

U stavu 1 briše se tačka i dodaju riječi: „prvog razreda, a izuzetno i za učenike drugog razreda, u skladu sa mogućnostima.“

U stavu 3 riječi: ,,jutarnje čuvanje“ zamjenjuje se riječima: ,,jutarnji boravak“ .

**Član 7**

Član 18 briše se.

**Član 8**

U članu 22 stav 1 alineja 1 mijenja se i glasi:

„-u prvom i dugom ciklusu razredna i predmetna nastava;“

Alineja 2 briše se.

Dosadašnja alineja 3 postaje alineja 2.

**Član 9**

U članu 23 stav 2 riječi: ,,30 učenika“ zamjenjuju se riječima: ,,28 učenika“.

U stavu 3 riječi: „33 učenika“ zamjenjuju se riječima: ,,30 učenika“, a riječi: ,,i nauku“ brišu se.

**Član 10**

**Alternativa za član 24 stav 1:**

U članu 24 stav 1 riječi: ,,razredima i odjeljenjima“ zamjenjuju se riječima: ,,razredima i odjeljenjima do petog razreda“.

**Član 11**

Član 25 mijenja se i glasi:

„Učenici izučavaju engleski jezik od prvog razreda kao obavezni predmet.

Učenici izučavaju od šestog razreda kao obavezni predmet jedan od stranih jezika: francuski, ruski, italijanski, njemački, španski i druge jezike u skladu sa javno važećim obrazovnim programom.

Strani jezik iz stava 2 ovog člana učenik bira u skladu sa mogućnostima škole.

Škola je obavezna da učeniku ponudi najmanje dva strana jezika iz stava 2 ovog člana.“

**Član 12**

U članu 26 u uvodnoj rečenici stava 1 riječ „programu“ zamjenjuje se riječima: “dijelu obrazovnog programa“.

Alineja 1 mijenja se i glasi:

„ - prvi ciklus 19 časova;

U alineji 2 broj „27“ zamjenjuje se brojem ,,24“.

Alineja 3 mijenja se i glasi:

,,- treći ciklus najviše 28 časova“.

U stavu 2 riječ ,,norma“ zamjenjuje se riječju „broj“.

**Član 13**

U članu 33 stav 2 riječi: ,,organ određen statutom“ zamjenjuje se riječju ,,direktor“.

**Član 14**

Član 34 mijenja se i glasi:

„Djetetu se može odložiti početak školovanja na jednu školsku godinu, ako se utvrdi da dijete nije spremno za polazak u školu na prijedlog komisije iz člana 33 stav 2 ovog zakona, ili roditelja.

O odlaganju početka školovanja iz stava 1 ovog člana odlučuje posebna komisija koju čine pedagog, odnosno psiholog, nastavnik razredne nastave i vaspitač.

Komisiju iz stava 2 ovog člana imenuje direktor škole.

Komisija u donošenju odluke o odlaganju početka školovanja cijeni mišljenje roditelja i nadležne zdravstvene službe.“

**Član 15**

Član 35 mijenja se i glasi:

„Organ državne uprave nadležan za poslove matične evidencije građana dužan je da dostavi opštinskom organu uprave nadležnom za poslove obrazovanja (u daljem tekstu: opštinski organ) do kraja februara svake godine, spisak djece dorasle za školu iz naselja koja pripadaju području škole.

Opštinski organ je dužan da spisak, iz stava 1 ovog člana, dostavi školi do kraja marta tekuće godine.

Opštinski organ određuje naselja koja pripadaju području škole.“

**Član 16**

U članu 40 stav 3 na kraju stava briše se tačka i dodaju zarez i riječi: ,,osim u slučaju da učenik nije ispunio osnovnoškolsku obavezu.“

**Član 17**

U članu 47 stav 5 mijenja se i glasi:

Brojčanim ocjenjivanjem ocjenjuje se znanje učenika na skali od 1 do 5, i to:

- odličan (5);

- vrlo dobar (4);

- dobar (3);

- dovoljan (2);

- nedovoljan (1).

**Član 18**

U članu 49 stav 1 stav 1 riječi: ,,nastavno-vaspitnih oblasti, odnosno“ brišu se.

**Član 19**

U članu 50 poslije stava 2 dodaju se dva nova stava koja glase:

„Opšti uspjeh učenika izvodi se u slučajevima kada je ocjenjivanje brojčano.

Učenik je završio razred:

- sa odličnim uspjehom ako je postigao prosječnu ocjenu najmanje 4,50;

- sa vrlo dobrim uspjehom ako je postigao prosječnu ocjenu najmanje 3,50;

- sa dobrim uspjehom ako je postigao prosječnu ocjenu najmanje 2,50;

- sa dovoljnim uspjehom ako je postigao prosječnu ocjenu najmanje 2.“

Dosadašnji stav 2 postaje stav 4.

**Član 20**

U članu 55 stav 4 riječi: „prvog stranog“ zamjenjuju se riječima ,,engleskog“.

**Član 21**

U članu 66 poslije stava 5 dodaju se dva nova stava koja glase :

„Po prigovoru na vaspitnu mjeru Školski odbor odlučuje u roku od osam dana od dana podnošenja prigovora.

Prigovor na izrečenu vaspitnu mjeru premještaj u drugu školu odlaže izvršenje vaspitne mjere do odluke školskog odbora po prigovoru.“

Stav 7 mijenja se i glasi:

„Protiv odluke školskog odbora ne može se voditi upravni spor.“

Dosadašnji st. 6 i 7 postaju st. 8 i 9.

Poslije stava 9 dodaje se novi stav koji glasi:

,,Izuzetno od stava 3 ovog člana vaspitna mjera premještaj u drugu školu može da važi do kraja osnovnog obrazovanja, u skladu sa odlukom nastavničkog vijeća.“

**Član 22**

U članu 66a stav 4 mijenja se i glasi:

„Protiv odluke komisije iz stava 3 ovog člana ne može se voditi upravni spor.“

**Član 23**

U članu 69 stav 3 riječi: ,,statutom škole, u skladu sa“ brišu se .

**Član 24**

U članu 71 stav 1mijenja se i glasi:

„Osnovno umjetničko obrazovanje traje devet, šest, odnosno tri godine, u skladu sa obrazovnim programom.“

Poslije stava 1 dodaje se novi stav koji glasi:

„Izuzetno od stava 1 ovog člana osnovno baletsko obrazovanje traje šest, odnosno četiri godine, u skladu sa obrazovnim programom.“

Dosadašnji stav 2 postaje stav 3.

**Član 25**

U članu 72 stav 3 mijenja se i glasi:

„Broj učenika u grupi odnosno, klasi individualne nastave utvrđuju se normativima i standardima koje donosi Ministarstvo“.

**Član 26**

Član 73 mijenja se i glasi:

„Norma časova

Član 73

Nastavnici u školi za osnovno umjetničko obrazovanje su dužni da u okviru četrdesetočasovne radne nedjelje izvode nastavu (norma časova), i to:

1) iz predmeta grupne nastave - 20 do 22 časa;

2) iz predmeta individualne nastave - 20 do 22 časa.

Nastavnici iz stava 1 ovog člana su dužni da, pored norme časova utvrđene u stavu 1 ovog člana, radi postizanja boljeg uspjeha u savladavanju obrazovnog programa, ostvare još dva časa neposrednog rada sa učenicima a raspored preostalog radnog vremena, u okviru četrdesetočasovne radne nedjelje, utvrđuje se statutom ustanove.“

**Član 27**

Poslije člana 73 dodaje se novi čln koji glasi:

„Nedjeljno opterećenje učenika“.

Član 73a

Učenik škole za osnovno umjetničko obrazovanje u toku radne nedjelje ima najmanje dva, a najviše 10 časova, u skladu sa obrazovnim programom.

Čas grupne nastave traje 45 minuta, a čas individualne nastave traje od 30 do 45 minuta, u skladu sa obrazovnim programom.“

**Član 28**

U članu 74 poslije stava 1 dodaje se novi stav koji glasi:

„Izuzetno, od stava 1 ovog člana, učenik prvog razreda devetogodišnje, odnosno šestogodišnje umjetničke škole i učenik koji je osvojio prvo, drugo ili treće mjesto na državnom ili međunarodnom takmičenju ne polaže godišnji ispit.“

Dosadašnji st. 2, 3 i 4 postaju st. 3, 4 i 5.

**Član 29**

U članu 75 stav 4 riječi: ,,podnivo jedan (240 kredita CSPK-a)“ zamjenjuju se riječima: „podnivo jedan, odnosno podnivo dva (240, odnosno 300 kredita CSPK-a)“.

**Član 30**

U članu 76 stav 2 mijenja se i glasi:

„Nastavu u prvom, drugom, trećem i četvrtom razredu obavlja nastavnik razredne nastave koji je stekao više obrazovanje na univerzitetu, ili sedmi nivo nacionalnog okvira kvalifikacija, podnivo jedan, odnosno podnivo dva (240, odnosno 300 kredita CSPK-a), a nastavu engleskog jezika obavlja predmetni nastavnik.“

U stavu 3 riječi: ,,sa pola radnog vremena“ zamjenjuju se riječima: ,,sa polovinom norme nastavnika razredne nastave“.

Stav 5 briše se.

U stavu 6 riječ: ,,stranog jezika, osnovi tehnike i dva“ zamjenjuju se riječima: „engleskog jezika, informatike sa tehnikom i jedan“.

**Član 31**

U članu 77 stav 2 mijenja se i glasi:

„Nastavnici, iz stava 1 ovog člana, su lica koja su završila fakultet za obrazovanje nastavnika odgovarajuće oblasti (profila), sedmi nivo okvira kvalifikacija, podnivo jedan, odnosno podnivo dva (240, odnosno 300 kredita CSPK-a).“

U stavu 3 riječi: ,,Profil stručne spreme“ zamjenjuju se riječima: ,,Oblast (profil) obrazovanja“.

**Član 32**

U članu 78 stav 2 riječi: ,,posebnom ispitu“ zamjenjuju se riječima: ,,posebnoj provjeri“.

Stav 3 mijenja se i glasi:

„Provjera znanja iz stava 2 ovog člana vrši se u skladu sa posebnim programom koji donosi Nacionalni savjet.“

Poslije stava 3 dodaju se dva nova stava koja glase:

,,Provjeru znanja vrši komisija koju obrazuje odgovarajuća ustanova visokog obrazovanja.

Nastavniku koji je pokazao uspjeh na provjeri znanja ustanova iz stava 4 ovog člana izdaje uvjerenje.“

**Član 33**

U članu 79 stav 1 mijenja se i glasi:

„Nastavnici predmetne nastave su dužni da, u okviru četrdesetočasovne radne nedjelje, izvode 18 časova nastave.“

U stavu 2 riječi: ,,od 20 do 22 časa neposrednog rada“ zamjenjuju se riječima: ,,od 16 do 19 časova“.

**Član 34**

U članu 80 naziv člana mijenja se i glasi:

,,Norma časova vaspitača“.

Poslije stava 1 dodaje se novi stav koji glasi:

„Neposredni rad sa učenicima iz stava 1 ovog člana vaspitač ostvaruje u dva odjeljenja prvog razreda, jutarnjem boravku i produženom boravku.“

**Odlaganje primjene**

**Član 35**

Odredba člana 9 ovog zakona koja se odnosi na broj učenika u odjeljenju primjenjivaće se na učenike prvog razreda koji su započeli obrazovanje u školskoj 2017/18. godini.

**Član 36**

Ovaj zakon stupa na snagu osmog dana od dana objavljivanja u „Službenom lisu Crne Gore“.

Odredbe čl. 21 i 22 ovog zakona primjenjivaće se od dana početka primjene Zakona o upravnom postupku (,,Službeni list Crne Gore“, br. 54/14 i 20/15).